ארמדיל ענק

ארמדיל ענק (שם מדעי: Priodontes maximus; לעיתים משתמשים בשם זה כדי לתאר מינים גדולים יותר שנכחדו) הוא הארמדיל הגדול ביותר שחי כיום (למרות שבעבר התקיימו זנים כגון גליפטודון ודואדיקורוס שהיו גדולים הרבה יותר).

מאפיינים 
בעבר הארמדיל הענק היה נפוץ בכל רחבי דרום אמריקה, אך כיום גבול תפוצתו הדרומי ביותר הוא צפון ארגנטינה. הארמדיל הענק ניזון מפרוקי רגליים כמו רוב הארמדילים, ומעדיף טרמיטים ונמלים כמזון. לעיתים קרובות הם אוכלים קיני טרמיטים שלמים (עשרות עד מאות אלפי טרמיטים). הם ניזונים גם מתולעים קטנות, ומיצורים גדולים יותר כמו עכבישים, נחשים ולעיתים צמחים.

הארמדיל הענק מאופיין בגודלו הגדול. אורך גופו מגיע עד למטר וחצי, כולל הזנב. ומגיע למשקלים של עד 32.5 קילוגרם בדרך כלל, למרות שנתפס פרט בטבע במשקל 52 קילוגרם ובגני חיות היו פרטים במשקל של 80 קילוגרם. גוף הארמדיל מגיע לאורך של מטר אחד, והזנב מוסיף בערך חצי מטר. לארמדיל הענק יש 80–100 שיניים, יותר מכל יונק יבשתי אחר, ויש לו טפרים גדולים ארוכים במיוחד, כולל טופר אמצעי בצורת מגל. על גופו יש 11–13 לוחות שריון, ועל הצוואר יש 3–4 לוחות נוספים. השריון הוא בצבע חום בהיר, עם רצועה צהובה בהירה בשולי השריון.

האיום העיקרי עליהם מצד האדם הוא ציד בלתי חוקי. כיום יש תוכניות שימור להצלתם.

קישורים חיצוניים

הערות שוליים 

ערכים שבהם תבנית בריטניקה אינה מתאימה
בעלי חיים שתוארו ב-1792
טקסונים שתוארו בידי רוברט קר
ארמדיליים
יונקים יחידים בסוגם
מגה-פאונה של אמריקה הדרומית
ברזיל: יונקים
ארגנטינה: יונקים
בעלי חיים בסראדו